text: Virksomheder: Vi mangler ingeniører
  06 juli 2012 kl. 07.31
  Virksomheder omkring Sønderborg mangler hundredvis af ingeniører.
  Det er især Danfoss, Sauer-Danfoss, Linak, Brødrene Eegholm, OJ Electronics og Banke Accessory Drives, der mangler ingeniører.
  Samlet kan virksomhederne bruge et par hundrede ingeniører.
  - Det er mit bedste gæt. Det er imidlertid et meget forsigtigt gæt siger adm. direktør Erling Duus fra Brødrene Eegholm i Sønderborg til Børsen.
  Hos OJ Electronics forklarer adm. direktør Erik Damsgaard, at hans virksomhed lige nu har fire ubesatte stillinger.
  